Sony Xperia Z qurilmalarining barchasiga Android 5.0 Lollipop’ni o‘rnatish mumkin bo‘ladi

Sony kompaniyasining ma’lum qilishicha, barcha Xperia Z qurilmalariga Android’ning Lollipop versiyasini o‘rnatish mumkin bo‘ladi. Bu haqda Mobinfo.uz ma’lumotiga asoslanib “Parol” nashri xabar berdi.

Android 5.0 Lollipop operatsion tizimini o‘rnatish mumkin bo‘lgan ilk Sony qurilmalari Xperia Z3 va Z2 smartfonlari bo‘ladi. Ushbu smartfonlarga Android’ning yangi versiyasini 2015-yilning boshlarida o‘rnatish imkoniyati yaratiladi. Boshqa qurilmalar esa ulardan keyinroq ushbu imkoniyatga ega bo‘ladi.
Android’ning yangi Lollipop bilan undan avvalgi KitKat versiyalarining bir-biridan farqlarini ushbu maqolada bilib olsangiz bo‘ladi. Shuningdek, O‘zbekistonda sotilayotgan Sony smartfonlarining narxlari bilan “Parol” nashrining ushbu maqolasida tanishishingiz mumkin.